User:Adnadin



Adnadin Jašarević je bosanski književnik. Rođen je u Zenici 09. 03. 1967. Diplomirao je na odsjeku žurnalistike, Fakultet političkih nauka u Sarajevu – tema “Politički marketing u stripu”. Kao novinar radio u “Oslobođenju”, od 1989. do 1992., u rubrici “Sarajevska hronika”, od 1992. do 1996. u NTV Zetel, a od 1996. do 2007. u RTV Zenica, gdje je uređivao dokumentarni i program iz kulture, od 2007. u Muzeju grada Zenice kao direktor ustanove. Stručni ispit za muzejskog kustosa položio je u junu 2011. Jašarević je stalni saradnik (ili je bio) u časopisima “Znak Bosne”, “Motrišta”,“Krijesnica”, “Književno pero”,  “Info”, te u “Životu”. Urednik je almanaha za epsku i naučnu fantastiku “Prometej”. 1995. utemeljio je, te vodio zeničku školu stripa do 2002, koju je pohađalo oko osamdesetak talentovanih mladih crtača. Autor je devet knjiga, između ostalih prvog bh romana epske fantastike. Uredio je dvije panorame, "Deset proljeća", panoramu kratke priče objavljene na području ZE-DO kantona u periodu 1995. - 2005., te prvu panoramu bosanskohercegovačke naučno-fantastične priče "Pogled u budućnost". Uređuje i godišnje zbirke priča Festivala fantastične književnosti u Zenici. Počev od 2007. organizira međunarodni festival fantastične književnosti „Zekon – Tragovima bosanskog kraljevstva“ u Zenici.Godišnja zbirka priča festivala promovira se i u Hrvatskoj, Srbiji i Crnoj Gori. Za priču “Posljednji Robinson” zavrijedio je treću nagradu na konkursu “Naše riječi” za najbolju kratku priču objavljenu 2006., a za knjigu priča “Kuća bez prozora” nagradu MKM “Zeničko proljeće” za najbolju knjigu objavljenu 2007. Dobitnik je i nagrade za dječiju književnost Zaklade Fra Grgo Martić, za najbolju knjigu u 2012. Od decembra 2012. član je Društva pisaca BiH.

BIBLIOGRAFIJA

OBJAVLJENE KNJIGE:

1.	Mjerenje srca, poezija, 1989. – Kulturno prosvjetna zajednica „Nedjeljko Radić“ Zenica 2.	U dvorani ogledala, priče, 1999. – Erudit, Zenica 3.	Početak ruže, poezija, 2001. - Udruženje književnika ZDK, Zenica 4.	Nedovršeni svijet, roman, 2002. – BZK Preporod, Zenica 5.	Deveta umjetnost iz krivog ugla, eseji, 2004. - Udruženje književnika ZDK, Zenica 6.	Poništenje ruže, poema, 2005. – BZK Preporod, Zenica 7.	Nedovršeni svijet, roman, 2006. - Udruženje književnika ZDK, Zenica, II izdanje 8.	Kuća bez prozora, 2008. – Zalihica, Sarajevo 9.	 Mit o Heleni, poezija u prozi, 2010. - Zalihica, Sarajevo 10.	 Društvo tragača, roman, 2011. – ZORO, Zagreb 11.	 U dvorani ogledala, priče, 2012. – Muzej grada Zenice, Zenica, II izdanje

UREDIO ANTOLOGIJE, ZBIRKE, PANORAME:

1. "Deset proljeća", antologija kratke priče na području ZDK od 1995. - 2005. – Naša riječ, Zenica 2. "Pogled u budućnost", antologija bh naučnofantastične priče 1996. - 2006. – Udruženje književnika ZDK, Zenica 3. „Kulin ban po drugi put“, godišnja zbirka Festivala fantastične književnosti 2008. 4. „Tragovima bosanskog kraljevstva“, godišnja zbirka Festivala fantastične književnosti  2009. 5. „FAN(TOM)“, godišnja zbirka Festivala fantastične književnosti 2010. 6. „Katarina, bosanska kraljica“, godišnja zbirka Festivala fantastične književnosti 2011. 7. „Baton“, godišnja zbirka Festivala fantastične književnosti 2012. 8. „Suze za Velosa“, godišnja zbirka Festivala fantastične književnosti 2013.

PRIPOVJETKE UVRŠTENE U PANORAME I GODIŠNJE ZBIRKE:

1. "Deset proljeća", izbor najboljih priča sa konkursa „Naše riječi“ za najbolju kratku priču 1995. - 2005. 2. "Pogled u budućnost", panorama bh naučnofantastične priče 1996. - 2006. 3. "Vampirske priče", godišnja zbirka priče strave Festivala fantastične književnosti u Pazinu, Hrvatska, 2006. 4. „Priče o starim bogovima“, godišnja zbirka fantastičnih priča Festivala fantastične književnosti u Pazinu, Hrvatska, 2007. 5. „San Irfana Kovača“, 2008. izbor najboljih priča sa konkursa „Naše riječi“ za najbolju kratku priču, od 2005. – 2008. 6. „Priče o divovima“, godišnja zbirka fantastičnih priča Festivala fantastične književnosti u Pazinu, Hrvatska, 2008. 7. „Tvar koja nedostaje“, godišnja zbirka fantastičnih priča Festivala „Istrakon“, Hrvatska, 2010. 8. „Priče o zvijezdama“, godišnja zbirka fantastičnih priča Festivala fantastične književnosti u Pazinu, Hrvatska, 2010. 9. „Astrolab gladi“, godišnja zbirka fantastičnih priča Festivala „Istrakon“, Hrvatska, 2012. 10. „Priče o vinu“, godišnja zbirka fantastičnih priča Festivala fantastične književnosti u Pazinu, Hrvatska, 2011. 11. „Psihopita“ godišnja zbirka fantastičnih priča Festivala „Istrakon“, Hrvatska, 2013.